Johnson & Johnson se effektiwiteit, newe-effekte bekend | Maroela Media
Die Johnson&Johnson-entstof wat in Suid-Afrika gebruik word. (Foto: Phill Magakoe/ AFP)
Nie een van die 40 000 mense wat Johnson & Johnson se entstof teen Covid-19 tydens 'n proeflopie ontvang het, is tot dusver weens die virus dood nie. Minder as 5% van die deelnemers aan die proeflopie het boonop ernstig siek geword van die virus.
Die resultate van die Johnson & Johnson-entstof se kliniese proewe is Donderdag bekendgestel. Hiervolgens is veral goeie resultate onder deelnemers in Suid-Afrika en BrasIlië gekry, waar verskeie variante van Covid-19 tydens die proeflopie aangeteken is.
Die entstowwe van Pfizer en Moderna het 'n doeltreffendheid van 95% getoon, maar Johnson & Johnson sê dis "moeilik om die entstowwe te vergelyk". Dit is glo omdat kliniese toetse vir dié entstowwe plaasgevind het voordat nuwe variante van die virus ontstaan het.
Die Suid-Afrikaanse regering het reeds begin om mediese personeel met die Johnson & Johnson-entstof in te ent en nog 500 000 dosisse van dié entstof word teen die einde van die maand in die land verwag.
Volgens die ondersoek na die doeltreffendheid van die Johnson & Johnson-entstof veroorsaak die entstof nie enige ernstige newe-effekte nie. Deelnemers het wel in sommige gevalle hoofpyn, moegheid en spierpyne aangemeld. Daar was wel een geval waar 'n deelnemer aan die proeflopie ernstige allergiese reaksie getoon het. Soortgelyke voorvalle is wel tydens proeflopies met ander entstowwe ook aangeteken. In uitsonderlike gevalle het mense ook 'n pynlike veluitslag ontwikkel.
Dit is egter steeds nodig om deelnemers te monitor om enige langtermyn gevolge aan te teken.
Johnson & Johnson sal nou begin met kliniese toetse om die veiligheid van die entstof op swanger vroue en kinders te bepaal. Die maatskappy oorweeg ook om die entstof in twee dosisse toe te dien, ingeval dit dalk beter reaksies toon.
Wat dié entstof 'n voorsprong bo ander entstowwe gee, is juis dat net een dosis benodig word en ook omdat dit in koelkaste eerder as vrieskaste gestoor kan word.
So daar is 'n kleiner as 3 persent kans dat ek ernstig siek kan word van covid. En 5% kans met die inenting. Wat van ek gaan vir die persentasie wat die beste lyk?
Gaan nie oor of jy doodgaan of nie, wanneer jy die entstof ontvang het nie. Dit gaan oor die moontlikheid dat jy totale gebrek aan weerstand gaan hê wanneer jy oor 'n jaar of twee weer 'n variant van Covid teëkom. Dit kan hulle nog nie met sekerheid sê nie.
Dit is bekend gemaak dat dit wel selle van n geaborteerde fetus bevat, net soos die Astra zenica. Die Roomse kerk (dis nogal die enigste kerk wat iets te se het) waarsku nogal hul lede daarteen. Uit n geloofs oogpunt kan ek dit dus nie vat nie.
As ek my kwaak moet kwaak oor entstof: ek is hiper-allergies vir van die ander bestanddele in die entstof as gevolg van 'n aangebore defek in my lewer. So, maak nie saak hoe effektief die entstof is nie, ek MOET verby hou. Dit help nie ek is beskerm teen die virus, maar ek versaak aan erge anafalaktiese skok nie. Ek is deur JARE van verkoues en griep en al my kindersiektes sonder entstof en enige ernstige probleme en die Skepper sal my nou weereens beskerm.